b'\n_START_ARTICLE_\nMeander (umetnost)\n_START_PARAGRAPH_\nMeander ali meandros (gr\xc5\xa1ko: \xce\x9c\xce\xb1\xce\xaf\xce\xb1\xce\xbd\xce\xb4\xcf\x81\xce\xbf\xcf\x82) je dekorativni meja izdelana iz neprekinjene \xc4\x8drte, ki oblikuje ponavljajo\xc4\x8de se motive. Tak\xc5\xa1na oblika se imenuje tudi gr\xc5\xa1ki preplet ali gr\xc5\xa1ki klju\xc4\x8d, \xc4\x8deprav so to moderne ozna\xc4\x8dbe. Po eni strani ime \xc2\xbbmeander\xc2\xab\xc2\xa0spominja na vitje in obra\xc4\x8danje poti reke Maeander v Mali Aziji, po drugi strani, kot je poudaril Karl Ker\xc3\xa9nyi, je \xc2\xbbmeander figura iz labirinta v linearni obliki\xc2\xab.  Pri Italijanih so ti vzorci znani kot \xc2\xbbgr\xc5\xa1ke linije\xc2\xab. Obi\xc4\x8dajno se izraz uporablja za motive s kombinacijo ravnih in linij pod pravim kotom; \xc5\xa1tevilne razli\xc4\x8dice z zaobljenimi oblikami se imenujejo spirale._NEWLINE_Meandri so pogosti okrasni elementi gr\xc5\xa1ke in rimske umetnosti. V anti\xc4\x8dni Gr\xc4\x8diji se pojavljajo v mnogih arhitekturnih frizih in v pasovih na keramiki anti\xc4\x8dne Gr\xc4\x8dije od geometri\xc4\x8dnega obdobja dalje. Meander je temeljna oblika motiva na obmo\xc4\x8djih dale\xc4\x8d stran od gr\xc5\xa1kega sveta. Labirintski meandri  so v pasovih in kot polnilo na bronastih predmetih dinastije Shang in ve\xc4\x8d tradicionalnih stavbah v in okoli Kitajske in so skoraj identi\xc4\x8dni meandrom._NEWLINE_Meandri so bili med najbolj pomembnimi simboli v anti\xc4\x8dni Gr\xc4\x8diji, in morda simbolizirajo neskon\xc4\x8dnost in enotnost. Veliko starodavnih gr\xc5\xa1kih templjev je imelo znak meandra. Gr\xc5\xa1ke vaze, \xc5\xa1e posebej iz geometri\xc4\x8dnega obdobja, so bile verjetno glavni razlog za \xc5\xa1iroko uporabo meandrov. \xc5\xa0\xc4\x8dit Filipa II. Makedonskega, ohranjen v muzeju v Vergini, je okra\xc5\xa1en s \xc5\xa1tevilnimi simboli meandra. Meandri so raz\xc5\xa1irjeni na mozai\xc4\x8dnih tlakih v rimskih vilah v celotnem Rimskem imperiju. Dober primer je rimska vila v Chedworthu v Angliji, kar mnoge zgodovinarje napeljuje da verjamejo, da je vzorec del prvotnega navdiha za latinski znak "G"._NEWLINE_Meandri in njihove posplo\xc5\xa1itve se uporablja vedno pogosteje na razli\xc4\x8dnih podro\xc4\x8djih sodobne umetnosti. Slikar Yang Liu na primer, uporablja gladke razli\xc4\x8dice tradicionalnega gr\xc5\xa1kega klju\xc4\x8da (imenovan tudi Sona risbe, pe\xc5\xa1\xc4\x8dene risbe in kolam) v mnogih svojih slikah.  Meander je tudi simbol \xc5\xa1tevilnih gr\xc5\xa1kih nacionalisti\xc4\x8dnih skupin, kot je \xc2\xbbZlata Zora\xc2\xab.'